EkBass/fiwiki-20250220-pages-articles huggingface dataset:
Valide Sultan

Valide Sultan, joskus myös Sultan Valide [valiˈde], oli Osmanien valtakunnassa hallitsevan sulttaanin äidille myönnetty arvonimi. Nimi käännetään joskus kuningataräidiksi, vaikka Valide Sultanin asema oli erilainen. Luku: Valide, alk. s. 9. Naisen asema oli perinteisesti alistettu Osmanien valtakunnassa. Tästä muodostivat poikkeuksen kuninkaallista verta omaavat ylhäiset naiset, kuten sulttaanien tyttäret ja sisaret sekä erityisesti Valide Sultanit. Sulttaanien äideillä oli suuresti henkilökohtaisia vapauksia ja usein paljon vaikutusvaltaa ja he olivat poikkeuksetta korkeasti arvostettuja. Valide Sultanin aseman on esitetty olleen osmanivaltakunnan toiseksi tärkein heti sulttaanin jälkeen. Tämä piti paikkansa joinakin aikakausina ja joskus Valide Sultan kohosi jopa sulttaanin edelle. Islamilaisen perinteen (”Äidin oikea on Jumalan oikea”) mukaan sulttaanin äidillä saattoi olla suuresti vaikutusvaltaa valtakunnan asioihin. Erityisesti 1600-luvulla Naisten sultanaattina tunnetulla aikakaudella sarja kyvyttömiä tai lapsena valtaan nousseita sulttaaneja kohotti Valide Sultanin arvon uudelle tasolle. Noin sadan vuoden ajan kestäneen naisten sultanaatin aikana vain yksi hallitsija, Murat IV, oli riittävän voimakas kyetäkseen keskittämään vallan itselleen. Venetsialaissyntyinen Nurbanu Sultan oli Selim II:n vaimo ja Murat III:n äiti. Valide Sultanina hän oli myös todellinen rinnakkaishallitsija 1574–1583, jolloin hän johti hallintoa yhdessä suurvisiiri Sokollu Mehmed Paššan kanssa. Hän oli myös ensimmäinen Naisten sulttaanikunnan aikakauden rinnakkaishallitsija. Osmanien valtakunnan Valide Sultaneista vaikutusvaltaisin oli Kösem Sultan. == Lähteet == Luokka:Osmanien valtakunnan naiset
York Factory First Nation (York Landing)

York Factory First Nation on intiaanireservaatti Kanadassa, Manitoban provinssissa York Landingin kylässä. Reservaatin asukkaat asuivat alun perin York Factoryssä. Vuonna 1957 Hudson's Bay Companyn suljettua toimipisteensä, alueen asukkaat siirrettiin uuteen reservaattiin nimeltä York Landing. Kylässä oli vuonna 2006 suoritetussa väestönlaskennassa 416 asukasta ja 116 asuntoa. == Historia == Arkeologisissa tutkimuksissa on todettu cree-intiaanien asuneen York Factoryn alueella noin 1000 vuotta ennen eurooppalaisten saapumista alueelle. York Factory oli 1600-luvulta 1800-luvun loppupuolelle Hudson's Bay Companyn päämajana, ja sieltä käsin yhtiö hallitsi turkiskauppaa Rupertinmaaksi kutsutulla alueella, joka levittäytyi laajalle alueelle Nelsonjoen valuma-alueen varsille. Vuonna 1957 Hudson's Bat Companyn suljettua toimipisteensä, Kanadan hallitus päätti sulkea kylän ja pakkosiirtää asukkaat uudelleen, uudeksi paikaksi valittiin York Landing, lähellä Illfordin kylää. ==Lähteet== Luokka:Manitoban First Nations -intiaanireservaatit
Onerva

Onerva on suomalainen naisen, joskus miehenkin etunimi. Sana onerva tarkoittaa alkujaan odelmaa, pääsadon korjuun jälkeen kasvanutta heinää. Onervan nimipäivä on vuodesta 1929 ollut 14. elokuuta. Asultaan Onervalle rinnakkainen nimi on Kanerva. Vuoden 2019 loppuun mennessä nimi Onerva on annettu 10 845 naiselle ja 149−165 miehelle. Nimen suosio on ollut huipussaan miehillä 1900-luvun kahtena ensimmäisenä vuosikymmenenä ja naisilla 1920- ja 1930-luvuilla. == Tunnettuja Onervia == * L. Onerva, oik. Hilja Onerva Lehtinen (1882–1972), runoilija * Onerva Mäki (s. 1926), erityispedagogiikan kehittäjä, kasvatustieteen kunniatohtori == Kuvitteellisia Onervia == * Onerva, toinen päähenkilöistä elokuvassa Elvis & Onerva == Lähteet == Luokka:Etunimet
Kanerva (nimi)

Kanerva on Suomessa käytössä sekä sukunimenä että naisen etunimenä. Nimi johtuu kasvin nimestä kanerva. Vastaava suomalainen luontoaiheinen nimi on Onerva. Kanerva on 1900-luvun alusta vuoden 2019 loppuun mennessä annettu etunimeksi 1748 naiselle ja ainakin 46 miehelle. Henkilöitä, joiden nykyinen sukunimi elokuussa 2021 oli Kanerva, on 3011. == Tunnettuja Kanervia == Henkilöitä, joiden sukunimi on Kanerva, on lueteltu sivulla Kanerva (täsmennyssivu). * Kanerva Cederström (s. 1949), elokuvaohjaaja * Kanerva Kartano (s. 1974), kuvataiteilija ja yhteisötaiteilija * Kanerva Pasanen (s. 1982), laulaja ja lauluntekijä == Lähteet == Luokka:Etunimet
Ryne Sanborn

Ryne Sanborn (s. 3. helmikuuta 1989, Salt Lake City) on yhdysvaltalainen näyttelijä. Hänet tunnetaan parhaiten roolistaan Jason Crossina kolmessa High School Musical -elokuvassa. Lisäksi hän on näytellyt muutamassa muussa TV- tuotannossa. Luokka:Yhdysvaltalaiset näyttelijät Luokka:Vuonna 1989 syntyneet Luokka:Elävät henkilöt Luokka:Yhdysvaltalaiset lapsinäyttelijät
Piperiini

Piperiini eli 1-piperoyylipiperidiini on alkaloidiMerck Index, 11th Edition, 7442, josta osittain johtuu mustapippurin ja pitkäpippurin pistävyys. Sitä on käytetty myös hyönteismyrkkynä luontaislääkinnässä. Piperiinin olemassaolon keksi Hans Christian Ørsted vuonna 1819.Oersted, "Über das Piperin, ein neues Pflanzenalkaloid" [On piperine, a new plant alkaloid], (Schweigger's) Journal für Chemie und Physik, vol. 29, no. 1, pages 80–82 (1820). Available on-line (in German): http://books.google.com/books?id=kM4AAAAMAAJ&pg;=PA80&lpg;=PA81&ots;=BOH_h5pA3s&dq;=oersted+journal+fur+chemie+und+physik+1820+piperin&ie;=ISO-8859-1&output;=html . Piperiinin on todettu runsaasti lisäävän kurkumiinin biosaatavuutta ihmisissä. == Lähteet == == Aiheesta muualla == *PDRhealth.com - Piperine *PubChem: Piperine *DrugBank: Piperine *Food Component Database (FooDB): Piperine *KEGG: Piperine *ChemBlink: Piperine *Liber Herbarum II: Piperiinia sisältäviä kasveja *Dr. Duke's Phytochemical and Ethnobotanical Databases: Piperine Luokka:Alkaloidit
Kesäillan valssi (täsmennyssivu)

Kesäillan valssi voi viitata seuraaviin: *Kesäillan valssi, Oskar Merikannon säveltämä valssi *Kesäillan valssi, Hannu Lemisen ohjaama suomalainen elokuva *Kesäillan valssi, Veikko Ahvenaisen kokoelma-albumi *Kesäillan valssi, televisio-ohjelma
Viljo Rauta

Viljo Kalervo Niukkanen, kirjailijanimi Viljo Rauta (21. syyskuuta 1902 Pietari – 5. joulukuuta 1944) oli suomalainen toimittaja ja kirjailija. Hän kirjoitti myös nimimerkillä Asko Sorro. Viljo Raudan tuotanto koostui pääosin historiallisista seikkailuromaaneista ja -kertomuksista. == Teoksia == * Niilo Grabben asepoika, historiallinen seikkailukertomus. Poikien seikkailukirjasto 66. Otava 1936, 2. painos 1957 * Nuori sissi, historiallinen seikkailukertomus. Poikien seikkailukirjasto 72. Otava 1937, 2. painos 1959 * Döbeln. Sanatar, Helsinki 1939 (Georg Carl von Döbelnin elämäkerta) * Kuninkaan puolesta, historiallinen seikkailukertomus. Poikien seikkailukirjasto 85. Otava 1939, 2. painos 1959 * Kreivisodan seikkailijat, historiallinen seikkailukertomus. Poikien seikkailukirjasto 88. Otava 1940, 2. painos 1960 * Kollaan korsutarinoita. WSOY 1941, 2. painos 1941 * Isoviha. Sanatar, Helsinki 1943, 2. painos 1944 * Kultainen leijona, historiallinen seikkailuromaani. Karisto 1943 * Riitamaan ritari, historiallinen seikkailukertomus Kannakselta. WSOY 1943 * Herttuan miekkamiehet, historiallinen seikkailuromaani. Karisto 1944 * Vaasain sormus, historiallinen seikkailuromaani. Karisto 1944 * Kosto on minun, historiallinen romaani, viimeistellyt ja täydentänyt Vilho Sorvari. Kansankirja, Helsinki 1945 * Levoton kesävieras, kevyt romaani suviselta Saimaalta. Karisto 1945 (nimimerkillä Asko Sorro) * Mustan lipun rakuunat, historiallinen seikkailukertomus nuorisolle. Karisto 1945 * Seikkailevat setelit, veijariromaani. Karisto 1945 (nimimerkillä Asko Sorro) * Kadonnut hopealipas, historiallinen seikkailukertomus. Karisto 1953 * Musta ratsu, historiallinen seikkailukertomus. Karisto 1959 == Lähteet == * Luokka:Suomalaiset kirjailijat Luokka:Vuonna 1902 syntyneet Luokka:Vuonna 1944 kuolleet Luokka:Pietarinsuomalaiset henkilöt
Turpa kiinni!

Turpa kiinni! (Tais-toi!, tunnetaan myös nimellä Ruby & Quentin) on Francis Veberin ohjaama toimintakomedia vuodelta 2003. Sen pääosia näyttelevät Gérard Depardieu ja Jean Reno. == Juoni == Quentin (Depardieu) on puhelias ja kömpelö pikkurosvo, joka joutuu vankilaan epäonnistuneesta pankkiryöstöstä. Ruby (Reno) taas on kivenkova ammattirikollinen, joka jää kiinni rahaa kuljettavan auton varastamisesta ja päätyy samaan selliin Quentinin kanssa. Ruby aikoo paeta ja Quentin, joka pitää häntä ystävänään, haluaa auttaa. Kaksikko pääsee pakoon ja näin alkaa suuri pakoretki poliiseilta ja Rubyn vihollisilta. == Rooleissa == == Aiheesta muualla == * * Luokka:Ranskalaiset rikoselokuvat Luokka:Toimintakomediat Luokka:Vuoden 2003 ranskalaiset elokuvat
Kesäillan valssi

Kesäillan valssi on Oskar Merikannon sävellyksestä Kesäilta - I sommarkväll, op. 1 käytetty lempinimi. Merikanto muokkasi Kesäillan valssin vuosina 1884–1885 Helsingissä säveltämästään Grande Valsesta, OM044, todennäköisesti kustantajan toivomuksesta. Uudessa muodossa valssi ilmestyi vuonna 1895 nimellä I sommarkväll. Suomenkielinen nimi ja opusnumero ilmestyivät vasta myöhemmin. Kesäillan valssin ensimmäisen levytyksen teki Aleksei Apostolin johtama Helsingin Torvisoittokunta vuonna 1904 ja ensimmäisen lauletun levytyksen tamperelainen Nekalan tyttökuoro vuonna 1950. Laulun sanat kirjoitti kuoron johtaja, opettaja Antti Jussila. Kauko Käyhkö levytti valssiin itse tekemänsä sanoituksen vuonna 1966. Aapeli Vuoristo (toim.): Suuri Toivelaulukirja 9, s. 22. Espoo: Musiikki Fazer, 1991. Kesäillan valssin ovat harmonikalla levyttäneet mm. Veikko Ahvenainen, Taito Vainio ja Esko Könönen. == Lähteet == Luokka:Suomalaiset valssit Luokka:Oskar Merikannon teokset
8 Mile (soundtrack)

Music from and Inspired by the Motion Picture 8 Mile on Eminemin 8 Mile -elokuvaan perustuva soundtrack. Soundtrack julkaistiin 29. lokakuuta 2002. == Taustatietoa == Albumi sijoittui Billboard 200 -listan ykkössijalle myyden 702,000 kappaletta ensimmäisellä viikolla ilmestymisestään. Albumi oli vuoden viidenneksi nopein myyvä albumi Yhdysvalloissa. Albumia myytiin vuodessa 3,2 miljoonaa kappaletta. Albumilta julkaistiin myös single "Lose Yourself". Pian julkaistiin More Music from 8 Mile -niminen toinen soundtrack. == Kappaleet == # Kappale Tuottaja(t) Esiintyjä(t) Aika 1 "Lose Yourself" Eminem, Luis Resto & Jeff Bass Eminem 5:20 2 "Love Me" Eminem Eminem, Obie Trice, 50 Cent 4:30 3 "8 Mile" Eminem Eminem 6:00 4 "Adrenaline Rush" Spyda Obie Trice 3:48 5 "Places to Go" Eminem 50 Cent 4:15 6 "Rap Game" Mr. Porter, Eminem D12 feat. 50 Cent (Uncredited) 5:53 7 "8 Miles and Runnin'" Eminem Jay-Z feat. Freeway 4:08 8 "Spit Shine" Denaun Porter Xzibit 3:39 9 "Time of My Life" Dante Ross, John Gamble, Mike Elizondo Macy Gray 4:21 10 "U Wanna Be Me" Chucky Thompson, Nas Nas 3:50 11 "Wanksta" John "J-Praize" Freeman, Sha Money XL 50 Cent 3:38 12 "Wasting My Time" Kellin Manning, Martin Pradler Boomkat (Taryn Manning) 3:37 13 "R.A.K.I.M." Denaun Porter Rakim 4:23 14 "That's My ***** Fo' Real" Dante Ross, John Gamble Young Zee 4:45 15 "Battle" DJ Premier, Guru Gang Starr 2:56 16 "Rabbit Run" Eminem, Luis Resto Eminem 3:10 ===Deluxe Edition Bonus Disc=== # Kappale Tuottaja(t) Esiintyjä(t) 1 "Rap Name" Eminem Obie Trice 2 "Stimulate" Eminem Eminem 3 "'Till I Collapse" (Freestyle) Eminem 50 Cent 4 "Gangsta" Joe Beast 5 "The Weekend" Brooklyn 6 "California" Shaunta ===More Music from 8 Mile=== # Kappale Tuottaja(t) Esiintyjä(t) 1 "Shook Ones Pt. II" Mobb Deep Mobb Deep 2 "Juicy" Poke, Sean "Puffy" Combs The Notorious B.I.G. 3 "Gotta Get Mine" Colin Wolfe, Eric Breed, Warren G MC Breed, 2Pac 4 "Feel Me Flow" Naughty by Nature Naughty by Nature 5 "Player's Ball" Organized Noize OutKast 6 "Get Money" Ez Elpee Junior M.A.F.I.A. 7 "I'll Be There for You/You're All I Need to Get By" RZA Method Man, Mary J. Blige 8 "Shimmy Shimmy Ya" RZA Ol' Dirty Bastard 9 "Bring da Pain" RZA Method Man 10 "C.R.E.A.M." RZA Wu-Tang Clan 11 "Runnin'" Jay Dee The Pharcyde 12 "Survival of the Fittest" Mobb Deep Mobb Deep 13 "Temptations"(Bonus Track) Easy Mo Bee 2Pac 14 "Unbelievable"(Bonus Track) DJ Premier The Notorious B.I.G == Listasijoitukset == ===Albumit=== Vuosi Lista Sijoitus 2002 Billboard 200 1 2003 Billboard 200 1 2003 Australian ARIA Albums Chart 1 ===Singlet=== Vuosi Single Lista Sijoitus 2002 "Lose Yourself" The Billboard Hot 100 1 2002 "Lose Yourself" Modern Rock Tracks 14 2002 "Lose Yourself" Hot Rap Tracks 2 2002 "Lose Yourself" Hot R&B;/Hip-Hop Singles 4 2003 "Wanksta" The Billboard Hot 100 13 2003 "Wanksta" Hot Rap Tracks 3 2003 "Wanksta" Hot R&B;/Hip-Hop Singles & Tracks 4 2003 "8 Mile" Hot R&B;/Hip-Hop Singles 54 ==Lähteet== Luokka:Vuoden 2002 soundtrackit Luokka:Eminemin albumit Luokka:Hip hop -soundtrackit
Kari-Pekka Lax

Kari-Pekka Lax (s. 22. helmikuuta 1956 Maaninka) on suomalainen kymmenottelija, joka edusti urallaan Lauttakylän Lujaa. Vahvarakenteinen Lax voitti kymmenottelun Suomen mestaruuden Oulun Kalevan kisoissa vuonna 1981 tuloksella 7708. Bravuurilajissa 110 metrin aidoissa hän oli erikoismiesten tasoa ja saavutti muun muassa Kalevan kisoissa pronssia Lappeenrannassa 1980 tuloksella 14,30. Kari-Pekka on valmentanut hänen poikaansa Petteri Laxia, joka on voittanut urallaan viisi yleisen sarjan Suomen mestaruutta. == Lähteet == * === Viitteet === Luokka:Suomalaiset yleisurheilun moniottelijat Luokka:Suomalaiset yleisurheiluvalmentajat Luokka:Vuonna 1956 syntyneet Luokka:Elävät henkilöt
Eino Kemppainen

Eino Albert Kemppainen (20. maaliskuuta 1883 Kittilä – 23. lokakuuta 1944 Kuopio) oli suomalainen lääninreviisori ja runoilija. Kemppaisen vanhemmat olivat metsätarkastaja Adolf Kemppainen ja Agatha Charlotta Ingman. Hän pääsi ylioppilaaksi Kuopion yhteiskoulusta 1903 ja suoritti yleisen hallintotutkinnon Helsingin yliopistossa 1907. Kemppainen asui vuodesta 1918 Kuopiossa. Sisällissodan aikana hän osallistui Vienan retkelle everstiluutnantti C. W. Malmin joukoissa. Kemppainen toimi nimismiehenä eri puolilla Kuopion lääniä vuosina 1907–1920. Tämän jälkeen hän oli lääninhallituksen varalääninkamreerina vuosina 1921–1937 sekä nuorempana lääninsihteerinä ja lääninreviisorina vuosina 1938–1944. Eino Kemppainen oli naimisissa Rauha Vilhelmiina Lammisen kanssa. Hänen veljiään olivat toimittaja ja kirjailija Yrjö Kemppainen, päätoimittaja Aarno Kemppainen ja majuri Efraim Kemppainen. == Teoksia == * Lasten virret vienosoinnut polvihin ajan etäisen. Runotekstin laatinut Eino Kemppainen. Pohjolan kustannus, Oulu 1918 * Sankari väkevä. Yhdeksänkymmentä virttä sisältävä kertova runoelma. Pohjolan Kustannus, Oulu 1918 * Kuvia lapsille, kuvakirja. Runotekstin laatinut Eino Kemppainen. Pohjolan kustannus, Oulu 1919 * Vienan kävijöitä, muistelmia Vienan sodasta 1918. Pohjolan kustannus, Oulu 1919 * Jumalten sukupuu. Kuopio 1933 * Osakeyhtiö Gust. Ranin 1852–1937. Osakeyhtiö Gust. Ranin, Kuopio 1937 (kirjan tekijä Siiri Nylund, v. 1852–1926 koottu Eino Kemppaisen käsikirjoituksesta) == Lähteet == * Suomen kirjailijat-tietokanta * Ylioppilasmatrikkeli 1903-1904, s. 100 * Pohjoissavolaisen kaunokirjallisuuden bibliografia – Eino Kemppainen Luokka:Suomalaiset virkamiehet Luokka:Suomalaiset runoilijat Luokka:Suomen sisällissodan valkoiset Luokka:Vuonna 1883 syntyneet Luokka:Vuonna 1944 kuolleet
Juho Saarinen

Juho Saarinen (s. 25. helmikuuta 1981) on suomalainen pyöräsuunnistaja. Seuratasolla hän edustaa Mäntsälän Urheilijoita. Häntä valmentaa Mika Tervala. Ensimmäisissä arvokisoissaan Nové Město na Moravěn MM-kilpailuissa 2007 Saarinen sijoittui pitkällä matkalla seitsemänneksi. Farumin ja Kööpenhaminan EM-kilpailuissa 2009 hän saavutti ensimmäisen arvokisamitalinsa voitettuaan pronssia pitkältä matkalta. Samana vuonna Ben Shemenin MM-kilpailuissa hän voitti pronssia viestistä joukkuetovereinaan Tuukka Turkka ja Samuli Saarela. ==Lähteet== Luokka:Suomalaiset pyöräsuunnistajat Luokka:Vuonna 1981 syntyneet Luokka:Elävät henkilöt
Yves Tanguy

Yves Tanguy, koko nimeltään Raymond Georges Yves Tanguy (5. tammikuuta 1900 Pariisi – 15. tammikuuta 1955 Waterbury, Yhdysvallat) oli ranskalais- amerikkalainen taidemaalari. Tanguy työskenteli nuorena Ranskan kauppalaivastossa. Hän palasi vuonna 1922 synnyinkaupunkiinsa Pariisiin, jossa teki satunnaisia töitä ja alkoi piirtää kahviloissa. Vuonna 1923 hän näki eräässä taidegalleriassa Giorgio de Chiricon maalauksen, joka teki häneen voimakkaan vaikutuksen. Tanguy päätti välittömästi ryhtyä maalaamaan. Tanguyn ystävä tutustutti hänet 1924 André Bretonin surrealististen taiteilijoiden piiriin. Tanguy liittyi surrealistiryhmään vuonna 1925 ja osallistui sittemmin kaikkiin surrealistien suuriin näyttelyihin. Hänen ensimmäinen yksityisnäyttelynsä oli Pariisissa 1927. Vuonna 1939 Tanguy muutti sotaa pakoon Yhdysvaltoihin ja asui siellä loppuelämänsä. Pian surrealisteihin liittymisensä jälkeen Tanguy alkoi soveltaa maalauksissaan automatismin periaatteita. Automatismin ideana on luoda spontaaneja assosiaatioita ilman mitään ennakkosuunnitelmia. Taiteilija antaa sattuman määritellä vapaasti lopputuloksen. Surrealistit uskoivat, että tätä tekniikkaa voitaisiin käyttää ilmaisemaan alitajunnan toimintaa. Muiden surrealististen maalareiden tavoin Tanguy maalasi ajattomia, unenomaisia maisemia, mutta hänen muotonsa olivat puhtaasti keksittyjä, ilman mitään viittauksia todellisuuteen. Teoksissaan, kuten Shadow Country (1927), hän kuvasi eriskummallisten, mielikuvituksellisten esineiden ryhmiä, jotka muistuttavat meren selkärangattomia tai veistoksellisia kalliomuodostelmia. Hän maalasi nämä monitulkintaiset muodot pikkutarkasti ja asetti ne karuihin, kirkkaasti valaistuihin unenomaisiin maisemiin, joiden horisontti on ääretön. Tanguyn maalaukset ovat suhteellisen ei-esittäviä ja pelkistettyjä. Laajojen abstraktien maisemien väriasteikko on melko rajoitettu. Kirkkaampia värejä on vain satunnaisina tehosteina ja kontrasteina. Maisemissa olevat muodot ovat toisinaan kulmikkaita ja lasisärmämäisen teräviä, toisinaan taas melko orgaanisia, kuin kivettyneitä ameeboja. == Lähteet == ==Kirjallisuutta== *Karin von Maur et al: Yves Tanguy and Surrealism, Hatje Cantz: 2001 *An Important Private Collection of Works by Yves Tanguy, Christie's New York: 2001 ==Aiheesta muualla== * Tanguy Taten kokoelmissa * Tanguy MoMAn kokoelmissa Luokka:Surrealistit Luokka:Ranskalaiset taidemaalarit Luokka:Yhdysvaltalaiset taidemaalarit Luokka:Vuonna 1900 syntyneet Luokka:Vuonna 1955 kuolleet
Pakkotoimioikeus

Pakkotoimioikeus tarkoittaa sitä oikeusasemaa, joka syntyy viranomaisen tekemästä pakkotoimesta hyötyvälle henkilölle tai oikeushenkilölle. Pakkotoimi on hallinto-oikeudellinen käsite, joka merkitsee sellaista viranomaisen päätöstä, jolla korvataan oikeudenomistajan suostumus. Pakkotoimella mahdollistetaan ulkopuolisen tahon oikeus saada käyttöönsä toisen omana olevaa omaisuutta tai aiheuttaa toiselle lain muutoin kieltämää haittaa. Tavallisin pakkotoimioikeus on lunastusoikeus, joka annetaan pakkolunastuslainsäädännön nojalla. Pakkotoimioikeudet ovat varsin monimuotoinen kokonaisuus, johon kuuluvat lunastusoikeuden ohella tieoikeus, kaivosoikeus ja valtaus.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa II palstat 445–447. Pakkotoimioikeudet ovat joko pysyviä tai määräaikaisia. Ne tulisi merkitä kiinteistörekisteriin, jotta niiden pysyvyys olisi taattu, sillä käyttöoikeuksia ei aina vahvisteta maanmittaustoimituksissa eikä niitä aina merkitä maastoon. Pakkotoimioikeus synnyttää yleensä korvausvelvollisuuden, jota nimitetään pakkotoimikorvaukseksi. Pakkotoimioikeuden antamiselle on oltava erityinen edellytys, josta on säännelty lailla. Lunastuslain (603/1977) 4 pykälä säätää, että lunastaa saadaan, kun yleinen tarve sitä vaatii. Lunastus ei kuitenkaan ole mahdollista, jos tarkoitus voidaan saavuttaa muulla tavoin tai jos yksityiselle koituva haitta on suurempi kuin yleiselle edulle saatava hyöty.Lunastuslaki Maankäyttö- ja rakennuslain (132/1999) 96 pykälä säätää julkisyhteisöjen lunastusoikeudesta. Kunta saa asemakaava-alueella lunastaa yleiseksi alueeksi tai yleiselle rakennukselle asemakaavassa varatun tontin. Samankaltainen oikeus on valtiolla ja kuntayhtymällä niiden tarpeisiin tarkoitetun tontin osalta.Maankäyttö- ja rakennuslaki Yleiseen tarpeeseen vertautuvat myös kiinteistönmuodostamislain (554/1995) mukaiset pakkorasitteet ja lunastukset kiinteistöjä järjestettäessä. ==Lähteet== Luokka:Oikeustiede
Tomorrow (Sean Kingstonin albumi)

__NOTOC__ Tomorrow on pop -laulaja Sean Kingstonin toinen studioalbumi. Se julkaistiin 22. syyskuuta 2009. Albumi ylsi Yhdysvalloissa Billboard 200 -listan sijalla 37. == Kappaleet == # Welcome to Tomorrow # I'm at War (feat. Lil Wayne) # Fire Burning # My Girlfriend # Face Drop # Magical # Island Queen # Tomorrow # Twist Ya Around # Wrap U Around Me # Shoulda Let U Go (feat. Good Charlotte) # Over # Ice Cream Girl (feat. Wyclef Jean) # Why U Wanna Go # Addicted (bonuskappale) == Arvostelut == * About.com: About.com: Album review * Allmusic: Allmusic review * Entertainment Weekly: C+ Entertainment Weekly: Album review * Rolling Stone: Rolling Stone: Album review == Lähteet == Luokka:Vuoden 2009 albumit Luokka:Sean Kingstonin albumit
Määrännäisehto

Määrännäisehto eli määrännäislauseke on velkasitoumuksessa oleva kohta, johon on merkitty velkojan nimen jälkeen sanat tai hänen määräämälleen. Tällöin velka on maksettava velkakirjassa mainitulle velkojalle tai velkojalle, jolle velkakirja on siirretty, tai sille, jonka hallussa velkakirja on.Otavan iso tietosanakirja, Otava 1960-1965. Määrännäisehdolla velallinen antaa velkojalle luvan saatavan siirtämiseen. Tällaisella ehdolla varustettua velkasitoumusta, osakekirjaa tai taloudellisen yhdistyksen osuustodistusta kutsutaan määrännäispaperiksi.Uusi tietosanakirja, Tietosanakirja oy 1960–1966, hakusana määrännäispaperi. Sekki on määrännäispaperi, jos se on asetettu nimetylle henkilölle. Tällaisessa šekissä ei tarvita määrännäisehtoa. Jos sekkiin on merkitty negatiivinen määrännäisehto, se on nimennäis- eli rektapaperi.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palsta 730. ==Lähteet== Luokka:Sopimusoikeus
Kaunopunahattu

Kaunopunahattu eli punahattu (Echinacea purpurea) on monivuotinen yrttikasvi, joka on kotoisin Pohjois-Amerikan kaakkois- ja keskiosien preerioilta ja aukeilta ylängöiltä. Lajista käytetään myös nimeä auringonhattu, jota on käytetty myös joistakin muista punahattujen (Echinacea) suvun lajeista. Joitakin valkokukkaisia lajikkeita ('Alba', 'White Swan') kutsutaan valkohatuiksi. Termi Echina flunssarohdon nimessä viittaa punahattuun. == Kuvaus == Kaunopunahattu kasvaa 30–100 cm korkeaksi ja kukkii luontaisilla kasvupaikoillaan touko–kesäkuussa mutta Suomessa vasta elo–syyskuussa. Kasvin varsi on karhea ja ohuen nukan peitossa, ja sillä on sitkeä juurakko ja soikeat, vuorottaiset lehdet. Mykerön laitakukat ovat purppuranpunaiset, joillakin lajikkeilla myös valkoiset tai vaaleanpunaiset, ja kehräkukat muodostavat ruskeanpunaisen kartion, johon siemenet kypsyvät. == Käyttö == Kasvia viljellään Euroopassa rohto- ja koristekasvina, ja se menestyy hyvin myös Etelä- ja Keski-Suomessa. Se viihtyy aurinkoisella paikalla mutta ei ole tarkka maalajista, kunhan kasvualusta läpäisee hyvin vettä. ===Lääkintäkäyttö=== Kasvi tuottaa merkittäviä tuloja lääkekaupassa, koska sen kaikkien osien väitetään stimuloivan immuunijärjestelmää. Suomessa auringonhattu luokitellaan lääkekasviksi, josta saa valmistaa kaupallisia tuotteita vain lääketehtaassa. Pohjois-Amerikan intiaanit käyttivät auringonhattua monenlaisten vaivojen hoidossa. Nykyään se on yksi suosituimmista rohtokasveista, jota käytetään vilustumisoireiden ja ylempien hengitysteiden tulehdusten hoidossa. Rohdoksen valmistuksessa voidaan käyttää joko kukkivia versoja tai talvehtivan kasvin juuria. ====Mahdolliset hyödyt==== Hyvin kontrolloituja kokeita asiasta on vähän ja ne ovat heikkolaatuisia. Joissain tutkimuksissa punahattua sisältävistä valmisteista on näyttänyt olevan hyötyä ylähengitystieinfektioissa kuten flunssassa, toisissa tutkimuksissa ei. Joissakin tutkimuksissa auringonhatun sisältämien polysakkaridien on todettu lisäävän vastustuskykyä. Kasvin on todettu stimuloivan immuunipuolustusta ja helpottavan flunssan oireita sekä lyhentävän oireiden kestoa.Katja Korpela ja Timo Salomäki, Luontaistuotteet – merkitys anestesian ja tehohoidon kannalta ====Haitat==== Haittavaikutuksia ovat mm. vaikutukset ruoansulatusjärjestelmälle ja allergiset reaktiot, kuten ihottuma, lisääntynyt astma ja hengenvaarallinen anafylaksia. ==Kuvagalleria== kuva:Echinacea bud 01.jpg|Nuppu kuva:Bumblebee-Echinacea- Pollen.jpg|Keskuskartio kuva:Echinacea purpurea 'White Swan' flower closeup 2.jpg|'White Swan' -lajike kuva:Echinaforce-verpakking.jpg|Echinacea-uutetta == Lähteet == == Aiheesta muualla == * Kassu – Kasvien suomenkieliset nimet: Kaunopunahattu eli punahattu (Echinacea purpurea) * United States Department of Agriculture (USDA): Echinacea purpurea * Dr. Duke's Phytochemical and Ethnobotanical Databases: Echinacea purpurea Luokka:Punahatut Luokka:Lääkekasvit Luokka:Yrtit Luokka:Luontaistuotteet
Valter Pirhonen

Valter Teodor Pirhonen (8. lokakuuta 1897 Käkisalmi – 6. heinäkuuta 1966) oli suomalainen kirjailija. == Teoksia == * Sinisten kuningas, murrosiän romaani. WSOY 1918 == Lähteet == * Luokka:Suomalaiset kirjailijat Luokka:Vuonna 1897 syntyneet Luokka:Vuonna 1966 kuolleet
Fabius Rusticus

Fabius Rusticus oli ensimmäisellä vuosisadalla elänyt roomalainen historioitsija, joka oli kotoisin Hispaniasta. Hänen teoksensa, joka ei ole säilynyt nykypäivään, käsitteli hänen omaa aikaansa. Hän oli vihamielinen Neroa kohtaan, mutta ihaili maanmiestään Senecaa. Tacitus ihaili Fabius Rusticuksen tyyliä ja käytti ehkä tämän teosta lähteenään. == Lähteet == Luokka:Roomalaiset historioitsijat
Arto Lammento

Artur Aleksander (Arto) Lammento (sukunimi aik. Lindroos; 5. kesäkuuta 1896 Turku – 27. maaliskuuta 1966 Helsinki) oli suomalainen runoilija. == Teoksia == * Onnen hinta, runoja. Helsinki 1942 == Lähteet == * Suomen kirjailijat- tietokanta Luokka:Suomalaiset runoilijat Luokka:Vuonna 1896 syntyneet Luokka:Vuonna 1966 kuolleet
Michael Shermer

Michael Brant Shermer (s. 8. syyskuuta 1954) on yhdysvaltalainen skeptikko. Hän on perustanut The Skeptics Societyn ja toimii sen Skeptic-lehden päätoimittajana. Shermer kirjoittaa kolumneja Scientific American -lehteen. Hän on julkaissut useita kirjoja. == Ura == Shermer valmistui humanististen tieteiden kandidaatiksi psykologiasta/biologiasta Pepperdinen yliopistosta 1976 ja humanististen tieteiden maisteriksi kokeellisesta psykologiasta Kalifornian osavaltionyliopistosta Fullertonista 1978. Filosofian tohtorin arvon hän sai vuonna 1991 tieteenhistoriasta Claremontin Graduate- yliopistosta. Shermer on tieteenhistorian tohtori, sittemmin dosenttiEllington, Kim; Bennett, Bo (May 7, 2014). "The Humanist Hour #97: Science and Skepticism with Michael Shermer", TheHumanist.com. Retrieved July 5, 2017."Michael Shermer" profile at RateMyProfessors.com. Retrieved May 3, 2015. ja lopulta Chapman Universityn "Presidential Fellow"."Presidential Fellows", Chapman University website. Retrieved July 10, 2015. Shermer on työskennellyt Occidental Collegessa, Kalifornian osavaltionyliopistossa Los Angelesissa ja Glendale Collegessa. Nykyisin hän on taloustieteen dosenttina Claremontin Graduate-yliopistossa. == Kannanottoja == Shermer kutsuu itseään ”ei-teistiksi” (), koska hänen mukaansa sana ateisti on saanut kielteisen sävyn.Response To Positive Atheism's December, 1999, Column 'Atheism & Fundamentalism' Hän käyttänyt termiä libertaristiMichael Shermer - Science, Skepticism and Libertarianism mutta sittemmin pitänyt sitä harhaanjohtavana. Hän esimerkiksi kannattaa tiettyjä aserajoituksia, ja vastusti George W. Bushia molemmissa vaaleissa. Kesäkuussa 2006 Shermer kirjoitti Scientific American -lehdessä, että todisteiden valossa ilmastonmuutosta ei voi enää kieltää. Shermer vastustaa kuolemanrangaistusta ja pitää sitä barbaarisena ja tehottomana keinona ehkäistä rikoksia. == Teoksia == * * == Lähteet == == Aiheesta muualla == * Viralliset sivut Luokka:Yhdysvaltalaiset skeptikot Luokka:Yhdysvaltalaiset tietokirjailijat Luokka:Vuonna 1954 syntyneet Luokka:Elävät henkilöt
Thach Weave

Thach Weave oli Yhdysvaltain laivaston lentäjä John S. Thachin toisessa maailmansodassa kehittämä ilmataistelumenetelmä, jossa parin tai osaston yhteistyöllä hyökkääjä saadaan alttiiksi vastahyökkäykselle, mikäli tämä jatkaa alkuperäisen kohteen ahdistamista. Jos kohteena on parin toinen osapuoli hyökkäyksen kohde tekee perusväistön kaartaen. Tällöin parin toinen kone kaartaa hyökätyn alitse vastakkaiseen suuntaan. Kohteena olija vaihtaa kaarron suuntaa. Tällöin hänen parinsa pääsee kaartosuuntaansa vaihtamalla hyökkääjän etupuolelle ja tulittamaan sieltä. ==Lähteet== * *Appelsin, Ulla toim.: Ilta-Sanomat Erikoislehti - IS Historia, Sodan Lentäjät, Sanoma News Oy, 2011. Luokka:Ilmasodankäynti Luokka:Englanninkieliset sanat ja sanonnat
The Skeptics Society

200px|pienois|The Skeptics Society Euroopan skeptikkokongressissa 2015. The Skeptics Society on Michael Shermerin vuonna 1992 perustama ja johtama skeptikkojen järjestö. Se tutkii erikoisia väitteitä ja edistää tiedettä sekä kriittistä ajattelua. Kansainväliseksi laajentunut järjestö julkaisee Skeptic- lehteä, jonka päätoimittajana toimii järjestön johtaja Shermer. Järjestön jäsenten joukossa ovat Bill Nye, Julia Sweeney, Richard Dawkins ja Neil deGrasse Tyson. == Aiheesta muualla == * Viralliset sivut. Luokka:Skeptikkojärjestöt Luokka:Yhdysvaltalaiset järjestöt
Seleenihapoke

Seleenihapoke (H2SeO3) on keskivahva kaksiarvoinen seleenin happihappo. Seleeni voi muodostaa myös seleenihappoa. Seleenihapokkeen suolat ovat vetyseleniittejä tai seleniittejä. == Ominaisuudet == Seleenihapoke muistuttaa monilta ominaisuuksiltaan rikkihapoketta, mutta on pysyvämpi yhdiste. Seleenihapoketta muodostuu seleenidioksidin liuetessa veteen. :SeO2 \+ H2O → H2SeO3 Seleenihapoketta syntyy myös seleenin ja laimean typpihapon välisellä reaktiolla. :3 Se + 4 HNO3 → 3H2SeO3 \+ 4NO Seleenihapoke on heikompi happo kuin rikkihapoke, mutta vahvempi kuin esimerkiksi etikka-, bentsoe- tai hiilihappo. Seleenihapokkeen protolyysireaktio on kaksiosainen. :H2SeO3 \+ H2O H3O+ \+ HSeO3-, pKa = 2,62 :HSeO3- \+ H2O H3O+ \+ SeO32- pKa = 8,32 Seleenihapoke kykenee hapettamaan jodidi-ionit jodiksi, divetysulfidin rikiksi, rikkihapokkeen rikiksi ja hydratsiinin typeksi. Samalla se itse pelkistyy alkuaine seleeniksi. Yhdisteen hapettavia ominaisuuksia käytetään hyväksi muun muassa orgaanisen kemian synteeseissä. == Turvallisuus == Seleenihapoke on syövyttävää ja myrkyllistä. Yhdisteen joutuminen hengitysteihin aiheuttaa pääkipua ja hengitys vaikeutuu. Nieleminen aiheuttaa huonovointisuutta, johon liittyy oksentamista ja pahimmillaan tajuttomuus. Pitkäaikainen altistuminen yhdisteelle voi aiheuttaa vaurioita keskushermostossa ja maksassa. == Lähteet == Luokka:Seleeniyhdisteet Luokka:Epäorgaaniset hapot
Kalle Solakivi

Kalle Matteus Jussila, kirjailijanimi Kalle Solakivi (17. tammikuuta 1887 Loimaan kunta – 23. huhtikuuta 1966 Loimaa) oli suomalainen kirjailija. == Teoksia == Nimimerkillä Kalle Solakivi: * Viljo, kyläkertomus. WSOY 1916 * Tähkäpää, kyläkertomus. WSOY 1917 * Honkalaisten laulu, romaani. WSOY 1918 * Kapinoitsija. WSOY 1920 Nimimerkillä K.M.S.: * Uusi kodin unikirja, kirjoittanut K. M. S. Kustannusliike Tähti, Loimaa 1926 Omalla nimellä: * Maksaako kananhoito vaivan? Tekijä, Loimaa 1925 * Metsänhoidon käytännöllinen hyöty. Tekijä, Loimaa 1925 * Mikä on parhain heinän kaatoaika? Tekijä, Loimaa 1925 * Mitä on tehtävä väkijuomatulvan ehkäisemiseksi? Tekijä, Loimaa 1925 * Pienviljelijäin ammattitaidon merkitys. Tekijä, Loimaa 1925 Nimimerkillä K. J-la: * Mikä on todellinen hyöty ilmoittelusta? Tekijä, Loimaa 1925 * Säästäväisyys kansan hyve - mutta siihen on pyrittävä oikealla tavalla. Tekijä, Loimaa 1925 == Lähteet == * Suomen kirjailijat-tietokanta Luokka:Suomalaiset kirjailijat Luokka:Vuonna 1887 syntyneet Luokka:Vuonna 1966 kuolleet
Boyd Rice

Boyd Blake Rice (s. 1956) on amerikkalainen artisti ja usean alan taiteilija. Rice tunnetaan etenkin provosoivasta tyylistään. ==Musiikki== Ricen ura alkoi 1970-luvulla kun hän alkoi tehdä äänikokeiluja kaseteilla ja vinyylilevyillä. Ensimmäisten levyjen sisältö ei varsinaisesti ollut musiikkia vaan erilaisia ääniä. Myöhemmissä Ricen levyissä on hyvin provosoivia sanoituksia. ===Julkaisuja=== Vuosi Julkaisu Artisti 1977 http://www.boydrice.com The Black Album (Boyd Rice album) Boyd Rice 1977 Mode of Infection/Knife Ladder - 7" NON 1978 Pagan Muzak - 7" with multiple locked grooves NON 1982 Rise - 12" NON 1982 Physical Evidence NON 1983 Easy Listening For The Hard Of Hearing Boyd Rice and Frank Tovey 1987 Blood and Flame NON 1990 Music, Martinis and Misanthropy Boyd Rice and Friends 1991 Easy Listening for Iron Youth - The Best of NON NON 1992 In the Shadow of the Sword NON 1993 Ragnarok Rune Boyd Rice 1993 Seasons In The Sun Spell 1994 The Monopoly Queen - 7" The Monopoly Queen (w/ Mary Ellen Carver & Combustible Edison) 1995 Might! NON 1995 Hatesville The Boyd Rice Experience 1996 Heaven Sent Scorpion Wind (w/ Douglas P. & John Murphy) 1997 God & Beast NON 1999 Receive the Flame NON 2000 The Way I Feel Boyd Rice 2000 Solitude - 7" with locked grooves on B-side NON 2001 Wolf Pact Boyd Rice and Fiends 2002 Children of the Black Sun NON 2004 Baptism By Fire (Live) Boyd Rice and Fiends 2004 Terra Incognita: Ambient Works 1975 to Present Boyd Rice/NON 2004 Alarm Agents Death In June & Boyd Rice 2008 Going Steady With Peggy Moffitt Giddle & Boyd ==Muuta== Rice on ollut mukana perustamassa taiteilijaryhmän nimeltä UNPOP, hän on näytellyt elokuvassa Pearls Before Swine ja tuottanut toisen elokuvanhttp://www.imdb.com/name/nm0723362/. Hän oli yksi Modern Drunkard Magazinen toimittajistaModern Drunkard Magazine Online staff writer list: . Hän on myös ollut mukana Saatanan kirkon toiminnassa ja oli sen perustajan Anton LaVeyn ystävä. ==Lähteet== ==Aiheesta muualla== * Kotisivut. Luokka:Yhdysvaltalaiset muusikot Luokka:Vuonna 1956 syntyneet Luokka:Elävät henkilöt
Keltakatkero

Keltakatkero eli keltainen teräsyrtti (Gentiana lutea) on isohko, monivuotinen yrttikasvi, joka on kotoisin Keski- ja Etelä-Euroopan alppiniityiltä. Suomessa se kasvaa vain viljeltynä. Keltakatkero kasvaa jopa 1,5 m korkeaksi ja kukkii 4–8 vuoden välein. Kasvin pitkä ja paksu juurakko on sisältä keltainen ja tuoksuu pistävälle. Juurten kitkerä maku johtuu sekoiridoidi-yhdisteistä, mm. gentiopikriinistä ja amarogentiinistä. Kuivattaessa juuri tummenee ja sen aromi voimistuu, mikä johtuu gentianoosi-sokerin hajoamisesta käymisen avulla gentiobioosiksi. Keltaiset kukat muodostavat tiheitä sarjoja lehtien tyveen, ja heteiden ponnet ovat punaiset. Kasvi muistuttaa erehdyttävästi myrkyllistä valkopärskäjuurta (Veratrum album). Keltakatkeron juurista valmistettua rohdosta on perinteisesti käytetty ruokahaluttomuuden sekä ruoansulatushäiriöiden ja suolistovaivojen hoitoon. Juurta käytetään myös erilaisten katkerojuomien maustamiseen. == Lähteet == == Aiheesta muualla == *Puutarha.net: Keltakatkero (Gentiana lutea) *United States Department of Agriculture (USDA): Gentiana lutea Luokka:Katkerot (suku)
Mike Magill

Charles Michael "Mike" Magill (8. helmikuuta 1920 Haddonfield, New Jersey, Yhdysvallat – 31. elokuuta 2006 Haddonfield, New Jersey, Yhdysvallat) oli yhdysvaltalainen Indianapolis 500 -kuljettaja. Hän osallistui kolmeen Indianapolis 500 -kilpailuun kausilla 1957–1959. Hän oli parhaimmillaan 17:s vuoden 1958 kilpailussa. Hän oli mukana kilpailun alun lähtökolarissa, mutta palasi takaisin radalle vietettyään tunnin varikolla. Hän ajoi autolla, jolla Fangio harjoitteli aikaisemmin. Magill kilpaili AAA- ja USAC-sarjoissa vuosina 1955–1959 ollen parhaimmillaan neljäs Langhornella 1955. Hän palveli Yhdysvaltain armeijassa toisessa maailmansodassa. == Lähteet == Luokka:Yhdysvaltalaiset Formula 1 -kuljettajat Luokka:Vuonna 1920 syntyneet Luokka:Vuonna 2006 kuolleet
Good Night, Sleep Well

__NOTOC__ Good Night, Sleep Well on suomalaisen The Freza -yhtyeen kolmas albumi. Se ilmestyi vuonna 2009. ==Kappaleet== Kaikki kappaleet säveltänyt Sanni Kopsa ja sanoittanut Viivi Väisänen, ellei toisin mainittu. Kaikki kappaleet sovittanut The Freza. # # # # # # # # # # ==Kokoonpano== * Rosa Eskola – laulu, basso * Iiris Korhonen – kosketinsoittimet, taustalaulu * Sanni Kopsa – kitara * Viivi Väisänen – rummut == Arvostelut == * Keskisuomalainen: positiivinenKeskisuomalainen: Levyarvio == Lähteet == Luokka:Vuoden 2009 albumit Luokka:The Frezan albumit
Bill Mackey

William 'Bill Mackey' C. Gretsinger Jr. (15. joulukuuta 1927 Dayton, Ohio, Yhdysvallat – 29. heinäkuuta 1951 Winchester, Indiana, Yhdysvallat) oli yhdysvaltalainen moottoriurheilija. Hän osallistui vuoden 1951 Indianapolis 500 -kilpailuun, jossa hän oli 19. Mackey menehtyi Sprint car -kilpailussa vuonna 1951. ==Lähteet== Luokka:Moottoriurheilussa surmansa saaneet kuljettajat Luokka:Yhdysvaltalaiset Formula 1 -kuljettajat Luokka:Vuonna 1927 syntyneet Luokka:Vuonna 1951 kuolleet
Harry Klinefelter

Harry Klinefelter Junior (20. maaliskuuta 1912 – 20. helmikuuta 1990) oli yhdysvaltalainen endokrinologi. Hänen mukaansa on nimetty Klinefelterin oireyhtymä. Hän kuvaili sen vuonna 1942 ja esitteli samana vuonna yhdeksän miestä, jolla oli suurentuneet rintarauhaset, pienet kivekset ja laboratoriotutkimuksissa siittiötuotannon häiriöön sopivat löydökset, mutta hän ei tuolloin vielä ymmärtänyt, mikä näiden yhdeksän miehen sukupuoliseen poikkeavuuteen oli syynä. Vasta noin kymmenen vuotta myöhemmin huomattiin, että oireet aiheutti ylimääräinen X-kromosomi. Näiden miesten sukupuolikromosomisto ei ollut XY, kuten sukupuolikromosomistoltaan normaaleilla miehillä, vaan XXY. Klinefelter syntyi Baltimoressa 20. maaliskuuta 1912. Hän opiskeli Charlottesvillessä Virginian yliopistossa ja sittemmin Johns Hopkins Medical Schoolissa, josta hän valmistui 1937. Sen jälkeen hän harjoitteli sisätautilääketiedettä Johns Hopkins hospitalissa. Vuodet 1941–1942 hän työskenteli Harvardissa Massachusetts General Hospitalissa mutta palasi 1943 Johns Hopkins Medical Schooliin. 1943–1946 Harry Klinefelter oli armeijan palveluksessa. Tämän jälkeen hän palasi synnyinkaupunkiinsa Baltimoreen. Vuonna 1966 hänet nimitettiin lääketieteen professoriksi. Endokrinologia ohella häntä kiinnostivat erityisesti reumatologia ja alkoholismi. == Lähteet == Luokka:Yhdysvaltalaiset endokrinologit Luokka:Vuonna 1912 syntyneet Luokka:Vuonna 1990 kuolleet
Danny Way

Danny Way (s. 15. huhtikuuta 1974 Portland, Oregon) (tunnetaan myös nimellä D-Way) on yhdysvaltalainen ammattilaisrullalautailija. Hän asuu San Diegossa, Kaliforniassa. == Elämäkerta == Way voitti ensimmäisen rullalautailukilpailunsa 11-vuotiaana. Vähän sen jälkeen Hosoi ja Vision Street Wear alkoivat sponsoroida häntä. 14-vuotiaana Waysta tuli Bones Brigade -ryhmän jäsen. Hän lähti tiimistä muutaman kuukauden päästä saadakseen sponsorisopimuksen H-Streetin kanssa. Vuonna 1989 Way voitti ensimmäisen verttikilpailunsa Michiganissa. Vuonna 1990 hän jätti H-Streetin ja liittyi Blindiin. Vuonna 1991 rullalautailulehti Thrasher nimesi Wayn vuoden skeittaajaksi. Hän jätti Blindin ja perusti Plan B:n. Vuonna 1995 Way voitti X Gamesin high airin. Vuonna 1997 Way mursi maailmanennätyksen pisimmästä ajasta ilmassa rullalaudalla. Samana vuonna hänestä tuli ensimmäinen ihminen, joka on hypännyt rullalaudalla helikopterista rampille. Vuosina 2003 ja 2004 Way palkittiin parhaana verttiskeittaajana Transworld Skateboarding Awardseissa. Vuonna 2004 Thrasher nimesi hänet jälleen vuoden parhaaksi lautailijaksi. Hän on ainoa henkilö, jolle titteli on myönnetty kahdesti. Vuosina 2004-2006 Way voitti X Gamesin big airin. Vuonna 2005 Way hyppäsi ensimmäisenä henkilönä Kiinan muurin yli rullalaudalla. Vuonna 2008 hän tuli X Gamesin big airissa kaatumisensa vuoksi toiseksi, kun Bob Burnquistin voitti kilpailun. Hänen kenkäsponsorinsa on DC Shoes, jota hänen veljensä Damon Way oli perustamassa. Way on kärsinyt useista loukkaantumisista. Vuonna 1995 hän loukkasi niskansa surffatessaan, ja hänelle on tehty seitsemän polvileikkausta. ==Lähteet== ==Aiheesta muualla== * Danny Wayn verkkosivut Luokka:Yhdysvaltalaiset rullalautailijat Luokka:Vuonna 1974 syntyneet Luokka:Elävät henkilöt
Kaija Lintumaa

Gerda Laelia Lindgren, kirjailijanimi Kaija Lintumaa (3. toukokuuta 1904 Kajaani - 18. maaliskuuta 1964 HelsinkiHietaniemen hautausmaa) oli suomalainen kirjailija, runoilija ja suomentaja. ==Henkilöhistoria== Lintumaan vanhemmat olivat lehtori Robert Wilhelm Lindgren ja Bertha Emilia Roos. Hän tuli ylioppilaaksi 1921 ja valmistui filosofian kandidaatiksi 1926 ja maisteriksi 1927. Lintumaa toimi Kokkolan yhteislyseon ruotsin ja saksan lehtorina vuodesta 1927. ==Kirjallinen tuotanto== Lintumaa on suomentanut omalla nimellään useita teoksia, muun muassa Eyvind Johnsonin romaanin Hänen armonsa aika, Sara Lidmanin romaanit Minä ja poikani, Muurainmaa, Salamankantaja, Tervapääsky ja Arnold Kriegerin Musta sydän -romaanin. === Teoksia === Kirjailijanimellä Kaija Lintumaa: * Elosalamat, romaani. WSOY 1935, 2. painos 1935 * Pilven varjo, novelleja. WSOY 1937 * Valkokukkainen puu, runoja. WSOY 1940 * Huomispäivä, romaani. WSOY 1946 * Prinsessa Virsujalka : satuja, kuvittanut Sorella Railo. Lasten oma kirjasto 17. WSOY 1954 * Kultapilli ja hopeatorvi : satuja vieraista maista, kuvittanut Annikki Puurunen. Lasten oma kirjasto 33. WSOY 1957 === Palkinnot === * Suomalaisen Kirjallisuuden Seuran palkinto 1936 * Alfred Kordelinin rahaston kääntäjäpalkinto 1966 == Lähteet == * Suomen kirjailijat-tietokanta ===Viitteet=== Luokka:Suomalaiset kirjailijat Luokka:Suomalaiset lasten- ja nuortenkirjailijat Luokka:Suomalaiset novellikirjailijat Luokka:Suomalaiset runoilijat Luokka:Suomentajat Luokka:Vuonna 1904 syntyneet Luokka:Vuonna 1964 kuolleet
Kyseenalaisia totuuksia

__NOTOC__ Kyseenalaisia totuuksia on hip hop -ryhmä Reilukerhon ensimmäinen studioalbumi. Albumin julkaisi 3rd Rail Music toukokuussa 2007. Albumi debytoi Suomen virallisen listan sijalla 28, ja tippui seuraavalla listaviikollaan sijalle 38. == Kappaleet == # # # # # # # # # # # # # # # # == Arvostelut == * Desibeli.net: Desibeli.net: Levyarvio * Soundi: Soundi: Levyarvio == Lähteet == == Aiheesta muualla == * Levykauppa Äx Luokka:Vuoden 2007 esikoisalbumit Luokka:Suomalaiset hip hop -albumit
Uuspakanuus Suomessa

Uuspakanuus Suomessa alkoi voimistua 1980-luvulta alkaen. Vuonna 1998 perustettiin Lehto – Suomen luonnonuskontojen yhdistys ry, joka pyrkii parantamaan luonnonuskontojen asemaa Suomessa. Vuonna 1999 perustettiin Pakanaverkko ry edistämään erilaisten pakana- ja luonnonuskontojen edustajien yhteistoimintaa ja uskonnollista tasa-arvoa.Aarnio, Topi: Vanhat jumalat, uudet pakanat. Teoksessa Suomalainen uuspakanuus on pyrkinyt elvyttämään suomalaisen mytologian tietämystä ja kannatusta. == Suomenusko == Suomenusko tai suomalainen uuspakanuus viittaa uuspakanalliseen elämänkatsomukseen, jossa keskeisessä osassa ovat itämerensuomalaisten kansojen mytologia, uskomukset, arvot sekä luonnon ja esivanhempien kunnioitus. Nykysuomalaiset pakanat muun muassa ylläpitävät pyhiä lehtoja ja kokoontuvat yhteisiin juhlatilaisuuksiin. == Uuspakanalliset yhdistykset == Vuodesta 1998 Suomessa on toiminut Lehto – Suomen Luonnonuskontojen yhdistys, joka on luonnonuskontojen kannattajille tarkoitettu uuspakanahenkinen yhdistys. Vuonna 1999 on perustettu Pakanaverkko, joka kokoaa yhteen erilaisten pakanallisten suuntausten edustajia. Lehdon ja Pakanaverkon piirissä on muun muassa aasainuskon, druidismin, suomenuskon, uussamanismin ja wiccan kannattajia. Molemmilla yhdistyksillä on 130–150 jäsentä. Vuonna 2007 perustettiin suomenuskoa edustava Taivaannaula ry. == Suomen vapaa wicca-yhdyskunta == Osa suomalaisista wiccoista järjestäytyi Suomen vapaa wicca-yhdyskunta -nimiseksi uskonnolliseksi yhdyskunnaksi. Yhdyskunta haki opetusministeriöltä virallisen uskontokunnan asemaa vuonna 2001. Ministeriö ja edelleen korkein hallinto-oikeus hylkäsivät hakemuksen sillä perusteella, että wiccalaisuudessa ei ole ”yhtenäistä ja vakiintunutta, esimerkiksi uskontunnustukseen, pyhiin kirjoituksiin tai muihin pyhinä pidettyihin perusteisiin perustuvaa oppijärjestelmää”. Yhdyskunnan vähäinen toiminta loppui kielteiseen päätökseen ja päätöksestä ei tehty valitusta. Kristillisdemokraattien kansanedustaja Leena Rauhala teki vuonna 2010 hallitukselle kirjallisen kysymyksen, kuinka erään kustantamon wicca-aiheisen kirjasarjan julkaiseminen voitaisiin estää. Lehto ja Pakanaverkko paheksuivat tiedotteessaan, kuinka eri uskontoja koskevat Suomessa eri säännöt. Rauhala paheksui välikysymyksessään erityisesti sitä, että wicca esitetään romaaneissa myönteisessä valossa. == Katso myös == * Luonnonuskonto * Uuspakanuus == Lähteet == == Aiheesta muualla == * Lehto – Suomen Luonnonuskontojen yhdistys. * Pakanaverkko ry. * Taivaannaula ry. * Uskonnot Suomessa -sivujen esittely uuspakanauskonnoista . * Pasi Klemettinen: Maa on voimaa – uuspakanallisuus modernina kansanuskona . (PDF) * Nika Potinkara: Postmodernit pakanat. Jyväskylän yliopiston Jargonia-verkkojulkaisusarja. (PDF) *
T (albumi)

__NOTOC__ T on suomalaisen rap-yhtye Teflon Brothersin ensimmäinen studioalbumi. Albumin julkaisivat yhdessä Monsp ja Yellowmic. == Taustaa == Albumin viidestä kappaleesta on julkaistu musiikkivideot "Vexi oli velkaa", "Viimeinen puritaani", "Hikoilen ku raiskaaja", "Veljee ei voi valita" ja "Hoodilammas". Osa albumin kappaleista parodioivat tyypillistä valtavirran hip hopia. Kannen albumille on tehnyt Heikki Kuula. Albumi nousi ilmestymisviikollaan Suomen virallisen albumilistan sijalle 26. Viikko jäi levyn ainoaksi listalla. == Kappaleet == # # # # # # # # # # # # == Biitit == * Bleakk: 1, 3, 8 ja 12 * Heikki: 2 ja 11 * OP Beats: 4, 5 ja 9 * Jazzy-O: 6 * Ezk: 7 * Palmroth: 10 == Arvostelut == * Desibeli.net: Desibeli.net: Levyarvio * Noise.fi: Noise.fi: Levyarvio * Redrum-187: Redrum-187: Levyarvio * Tuoreet Platat: Tuoreet Platat: Levyarvio == Lähteet == == Aiheesta muualla == * "Vexi oli velkaa" -musiikkivideo YouTubessa * "Viimeinen puritaani" -musiikkivideo YouTubessa * "Hikoilen ku raiskaaja" -musiikkivideo YouTubessa * "Veljee ei voi valita" -musiikkivideo YouTubessa * "Hoodilammas" -musiikkivideo YouTubessa Luokka:Vuoden 2009 esikoisalbumit Luokka:Teflon Brothersin albumit Luokka:Bleakkin tuottamat albumit Luokka:OP Beatsin tuottamat albumit Luokka:Jazzy-O:n tuottamat albumit
Etelänarnikki

Etelänarnikki (Arnica montana) on miellyttäväntuoksuinen, monivuotinen ruohovartinen kasvi, joka kasvaa luonnonvaraisena Keski-Euroopan vuoristoissa 1 000–2 000 metrin korkeudessa. Sitä tavataan satunnaisena viljelykarkulaisena Etelä-Suomen niityillä. Etelänarnikki kasvaa 30–50 cm:n korkuiseksi ja kukkii kesä–heinäkuussa. Sen juurakko on vaakasuora ja varsi pysty ja karvainen. Lehdet ovat kiinnittyneet kasvin tyveen ruusukkeisesti ja varteen vastakkain. Kukat muodostavat oranssinkeltaisia mykeröitä. Etelänarnikin kuivatuista tai tuoreista mykeröistä on perinteisesti haudutettu rohdosta, jolla on hoidettu ulkoisesti mustelmia, turvotusta, ruhjevammoja, reuman oireita, hyönteisten pistoja ja palovammoja. Kukkia käytetään myös kosmetiikka- ja likööriteollisuuden raaka-aineena. Kukat sisältävät mm. seskviterpeenilaktoneihin kuuluvia helenaliinia (C15H18O4) ja dihydrohelenaliinia (C15H20O4). == Lähteet == == Aiheesta muualla == * Suomen Lajitietokeskus: Etelänarnikki (Arnica montana) * United States Department of Agriculture (USDA): Arnica montana * Dr. Duke's Phytochemical and Ethnobotanical Databases: Arnica montana *CenterChem: Arnica (pdf) Luokka:Arnikit